– De fortjener ikke å bli kalt mennesker
Mens barn lekte ved huskene og foreldre nøt fridagen, slo en selvmordsbomber til mot den populære parken Gulshan-e-Iqbal i Lahore første påskedag. Ifølge politiet viser foreløpig anslag at bomben bestod av rundt 20 kilo med eksplosiver. Minst 70 personer ble drept og over 250 skadet. De fleste skal ifølge lokale myndigheter være kvinner og barn. Norsk-pakistaner til VG: Trodde først det var tordenGruppen som hevder de står bak, kaller seg for Jamaat-ul-Ahrar og omtales som en fraksjon av Taliban. Talsmann Ehsanullah Ehsan hevder at kristne var målet, og sier i en uttalelse at det vil komme flere selvmordsangrep. Delstatsminister Shehbaz Sharif i Punjab-provinsen går hardt ut på sin Twitter-konto, hvor han lover krig mot terroristene. – Våre hjerter blør av tapet av uskyldige menneskeliv i Lahore. Ord kan ikke beskrive sorgen vi opplever av å se våre barns blod bli spilt av feiginger. De som angrep uskyldige sivile fortjener ikke å bli kalt mennesker. De er udyr. Vi vil komme etter dere. Vi vil jakte dere. Vi vil sørge for at terror-nettverket deres blir tilintetgjort. Vi står i gjeld til blodet fra martyrene. – Dagens hendelse har bare styrket vår motstand. Mine sympatier er hos de berørte familiene. Må sjelene hvile i fred, skriver Sharif, som er lillebroren til landets statsminister Nawaz Sharif. En talsmann for Pakistans væpnede styrker kom også med en krystallklar beskjed til angriperne søndag kveld: – De som drepte våre uskyldige brødre, søstre og barn, må stilles til ansvar. Vi vil aldri la disse umenneskelige monstrene overkjøre vårt liv og vår frihet, skriver general Asim Bajwa på Twitter. VGs Shazia Sarwar kommentar: Et internoppgjør muslimene selv må taØyevitner beskriver grufulle scener med kroppsdeler strødd utover parkeringsplassen. – Flammene var så høye at de nådde over tretoppene. Jeg så kropper som fløy i luften, sier Hasan Imran, en 30 år gammel Lahore-borger som var i parken for å gå seg en tur. Blant ofrene var det ifølge pakistanske Dunya News blant annet åtte personer fra samme familie. En ung mann som skilte lag med resten av familien for å kjøpe billetter, var den eneste som overlevde angrepet.
Delstatsministeren i Punjab kaller terroristene for feiginger og udyr. Nå varsler han en storstilt jakt på de som står bak angrepet mot familieparken.